หุ้นเช้า9 ม.ค.ปิด0.41จุด
หุ้นภาคเช้า 9 ม.ค. ปิดที่ 1,035.85 จุด ลดลง 0.41 จุด ท่ามกลางมูลค่าซื้อขาย 7,569.38 ล้านบาท
9 ม.ค. 2555

หุ้นภาคเช้า 9 ม.ค. ปิดที่ 1,035.85 จุด ลดลง 0.41 จุด ท่ามกลางมูลค่าซื้อขาย 7,569.38 ล้านบาท




ดัชนีตลาดหุ้นไทยปิดช่วงเช้าวันที่ 9 ม.ค.ที่ 1,035.85 จุด ลดลง 0.41 (-0.04%) แตะระดับสูงสุด 1,038.42 จุด และต่ำสุด 1,033.42 จุด มูลค่าการซื้อขาย 7,569.38 ล้านบาท 
นายพิชัย เลิศสุพงศ์กิจ ผู้อำนวยการฝ่ายอาวุโสฝ่ายการตลาด บล.ธนชาต กล่าวว่า ตลาดหุ้นวันนี้ค่อนข้างเงียบเหงา การซื้อขายแกว่งตัวในกรอบแคบๆ ดัชนีบวกลบไม่เกิน 2 จุด ปริมาณการซื้อขายค่อนข้างเบาบาง เนื่องจากยังไม่มีปัจจัยใหม่มาสนับสนุนตลาดหุ้นไทยมากนักทั้งเรื่องตัวเลขเศรษฐกิจสหรัฐอเมริกาแม้ว่าจะออกมาดีแต่ดีต่อเนื่องมาถึง 3 เดือนแล้ว 
ส่วนปัญหาหนี้ยุโรปยังคงไม่มีความชัดเจนรบกวนบรรยากาศการลงทุน รวมทั้งสัปดาห์นี้วันที่ 12-13 ม.ค. 55 จะมีการประมูลพันธบัตร อิตาลีและสเปนจึงต้องจับตามองอย่างใกล้ชิด และปัจจัยในประเทศพบว่าหุ้นขนาดใหญ่และมีข่าวดีอย่าง บริษัท.เจริญโภคภัณฑ์อาหาร(CPF)ยังพบว่าเคลื่อนไหวไม่มากนัก รวมทั้งหุ้นขนาดใหญ่อื่น อาทิ กลุ่มแบงก์ยังได้รับแรงกดดันเรื่องการที่รัฐบาลจะโอนหนี้กองทุนฟื้นฟูให้แบงก์ชาติ
แนวโน้มการลงทุนในช่วงบ่ายนี้คาดว่าตลาดฯน่าจะแกว่งแคบต่อเนื่อง ปัจจัยต่างประเทศเป็นปัจจัยหลักที่ต้องจับตามองและส่งผลต่อการเคลื่อนไหวตลาดหุ้นไทย พร้อมให้แนวรับ 1,030 จุด แนวต้าน 1,050 จุด
หลักทรัพย์ที่มีมูลค่าการซื้อขายสูงสุด 5 อันดับ ได้แก่ 
CPF         มูลค่าการซื้อขาย 495 ล้านบาท ปิดที่ 34.75 บาท เพิ่มขึ้น 0.50 บาท (+1.46%) 
SCB         มูลค่าการซื้อขาย 463 ล้านบาท ปิดที่ 110.00 บาท ลดลง 1.50 บาท (-1.35%) 
THCOM  มูลค่าการซื้อขาย 368 ล้านบาท ปิดที่ 11.00 บาท เพิ่มขึ้น 0.30 บาท (+2.80%) 
KBANK    มูลค่าการซื้อขาย 361,ล้านบาท ปิดที่ 114.00 บาท ลดลง 1.00 บาท (-0.87%) 
PTT          มูลค่าการซื้อขาย 341 ล้านบาท ปิดที่ 321.00 บาท ลดลง 2.00 บาท (-0.62%)